ปืนไรเฟิล ซี-14

> *"นี่คือปืนเกาส์ ซี-14 อิมเพเลอร์ของฉัน มีปืนแบบนี้อยู่เยอะแยะ แต่กระบอกนี้มันเป็นของฉัน"*
>
>

> - นาวิกโยธินเทอแรน
>
>

ปืนเกาส์ไรเฟิลซี-14 อิมเพเลอร์ (อังกฤษ; C-14 Impaler gauss rifle) คืออาวุธเทอแรนที่เป็นมาตรฐานสำหรับนาวิกโยธินของสมาพันธ์และหน่วยนาวิกโยธินแห่งจักรวรรดิ สามารถพบเห็นได้ทั่วไปในเขตคอปรูลู มันใช้ประโยชน์จากวิทยาการของเกาส์มาช่วยในการเร่งความเร็วของกระสุนสารแม่เหล็กในระดับความเร็วซูเปอร์โซนิคโดยใช้การเหนี่ยวนำแม่เหล็ก

## ภาพรวม

> *"ซี-14 เป็นปืนระบบอัตโนมัติ สามารถยิงกระสุนออกไปได้ 30 นัดต่อวินาที อย่างไรก็ตามตัวเก็บประจุจะทำหน้าที่จำกัดการยิงเพื่อควบคุมการระเบิด"*
>
>

> *"ควบคุมงั้นหรือ? นี่พวกเขาไม่เคยเห็นฝูงเซิร์กที่กรูกันเข้ามาถึงได้คิดเรื่องการควบคุมสินะ"*
>
>

> - นาวิกโยธินของจักรวรรดินายหนึ่งกำลังพิจารณาข้อมูลของปืนซี-14
>
>

ในการใช้งานเมื่อปี 2478 ปืนซี-14 มักถูกใช้ยิงกระสุนโลหะ "เดือยแหลม" เจาะเกราะขนาด 8 มม. ความเร็วระดับไฮเปอร์โซนิค ซึ่งสามารถเจาะทะลวงแผ่นเหล็กกล้าได้ถึงสองนิ้ว หัวกระสุนถูกหุ้มด้วยปลอกเหล็กกล้า แม้ว่าตัวปืนจะใช้ระบบเกาส์เข้ามาช่วยแต่คงใช้วิธีดั้งเดิมในการยิงอย่างเช่นการใช้ดินปืนอยู่ นั่นเป็นสิ่งที่มักก่อปัญหาให้กับตัวปืนอยู่เสมอหากกระสุนนั้นเปียกชื้น

ปืนอิมเพเลอร์เป็นระบบอัตโนมัติที่มีอัตราการยิงอยู่ที่ 30 นัดต่อวินาที ทว่าการยิงด้วยระบบอัตโนมัติอย่างเต็มระบบนั้นมักจะไม่ปรากฏให้เห็นในหลาย ๆ สถานการณ์ ระบบตัวเก็บประจุจะจำกัดรอบการระเบิดเพื่อลดความสิ้นเปลืองของกระสุนและการใช้พลังงาน ด้วยเหตุนี้จึงทำให้ปืนซี-14 มีแรงดีดสูง ชุดเกราะเสริมแรงซีเอ็มซีจึงถูกออกแบบมาเพื่อรับแรงดีดนี้ นอกจากนี้ชุดเกราะนี้ยังทำหน้าที่เติมพลังงานให้กับปืนได้อีกด้วย

ปืนซี-14 เคยถูกใช้เป็นระบบป้องกันฐานทัพอัตโนมัติซึ่งถูกติดตั้งไว้บนหอคอย

กรุณาอย่าสับสนระหว่างปืนซี-14 และปืนไรเฟิลเอจีอาร์-14 (AGR-14 rifle) ซึ่งทั้งสองกระบอกนั้นถูกเรียกว่าเป็น "ไรเฟิลจู่โจม" เช่นกัน ทว่าปืนเอจีอาร์นั้นเป็นรูปแบบที่เล็กกว่าของปืนซี-14

## กระสุน

> *"ใช่อยู่ที่มันใช้แม่เหล็กเกาส์ แต่วิธีเดิม ๆ อย่างใช้ดินปืนมาร่วมด้วยก็เผื่อเกิดปัญหาขึ้นมา เพราะฉะนั้นอย่าให้กระสุนมันเปียกล่ะ"*
>
>

> - นาวิกโยธินจักรวรรดินายหนึ่ง
>
>

ปืนซี-14 มีความสามารถในการใช้กระสุนที่หลากหลายดังนี้:

* กระสุนเจาะเกราะ (Armor piercing): ใช้ต่อต้านเป้าหมายที่หุ้มเกราะหนา
* กระสุนหางยูเรเนียม (Depleted uranium): กระสุนหุ้มด้วยยูเรเนียม-238 (U-238) เป็นกระสุนที่ได้รับความนิยมสูงสุดของนาวิกโยธิน ซึ่งช่วยเพิ่มระยะยิงได้ถึง 25%
* กระสุนลูกปรายหัวรู (Hollow point spread): กระสุนที่จะแตกกระจายเมื่อได้รับการปะทะ ออกแบบมาเพื่อสร้างบาดแผลร้ายแรง ถูกปรับแต่งโดย อาร์โด เมลนิคอฟ (Ardo Melnikov)
* กระสุนระเบิด (Incendiary): ใช้เพื่อทำลายสิ่งก่อสร้าง
* กระสุนหัวแหลมเหล็กกล้า (Steel tipped): ใช้เพื่อทำให้พิการแทนการฆ่าเป้าหมาย

## รูปแบบ

### แบบที่ 1

แบบแรกนี้มีประวัติการใช้งานย้อนไปไกลถึงปี 2495 และยังคงเป็นแบบมาตรฐานอยู่ ตัวปืนนั้นสามารถปรับแต่งได้หลากหลาย เช่นการติดดาบปลายปืนที่พับเก็บได้ ระบบเล็งเป้าด้วยเลเซอร์ หรือแม้กระทั่งการติดตั้งเครื่องยิงระเบิดใต้ลำกล้อง (ซึ่งถูกห้ามภายใต้ข้อบังคับของหน่วยนาวิกโยธินแห่งจักรวรรดิ) นอกจากนี้ยังมีไฟฉายและสามารถใช้เป็นตัวยึดโล่ประจันบานเอ็ม-98ได้อีกด้วย ในซองปืนหนึ่งซองจะบรรจุกระสุนไว้ 500 นัด

### แบบที่ 2

    การออกแบบปืนในลักษณะนี้ถูกใช้แพร่ในช่วงมหาสงคราม แม้ว่ามันจะถูกออกแบบมาอย่างเทอะทะแต่มันก็ดูเพรียวลมมากกว่าแบบแรก นอกจากนี้แล้วมันยังไม่จำเป็นที่จะต้องใช้ควบคู่กับชุดเกราะซีเอ็มซีอีกด้วย ปืนชนิดน้มีด้ามจับสองด้าม ด้ามที่เล็กกว่าสำหรับผู้ใช้ที่ไม่สวมเกราะ ผู้ใช้ต้องใช้มือทั้งสองข้างเพื่อประคองปืนไว้ให้มั่นคง ส่วนด้ามจับอันใหญ่นั้นสำหรับผู้สวมใส่ชุดเกราะซีเอ็มซีซึ่งสามารถใช้งานปืนโดยมือเพียงข้างเดียวได้ แลกกับความแม่นยำที่ต้องเสียไป

ตัวปืนได้รับการติดตั้งตัวบอกจำนวนกระสุนในซองปืนด้วยหลอด LED (หลอดไดโอดเปล่งแสง) เพื่อบอกจำนวนกระสุนปืนที่เหลืออยู่ในซองปืน ณ ขณะนั้น

นอกจากนี้ตัวปืนยังสามารถยิงระเบิด สามารถติดตั้งระบบเล็งเป้าด้วยเลเซอร์ และเครื่องยิงอาร์พีจี ตะขอเกี่ยวก็ยังสามารถยิงออกจากส่วนปากกระบอกปืนได้ด้วย

## โน้ต

* ตัวนับกระสุนบนปืนแบบที่ 2 นั้นมีความคล้ายคลึงกับตัวนับของปืน pulse rifle จากภาพยนตร์เรื่อง *Aliens*
* มีรายงานมาว่าปืนซี-14 แบบดั้งเดิมนั้นแต่เดิมมีจุดประสงค์จะใช้ในเกมสตาร์คราฟท์โกสต์ ดังเช่นภาพสกรีนช็อตที่นำมาให้ดู
* ในช่วงงานโปรโมทเวลาเที่ยงคืนของเกม สาตาร์คราฟท์ 2: ปีกแห่งเสรีภาพ กลุ่มศิลปินแฟนทาสติกอาร์ทส์ (Fantastic Arts) ได้ทำปืนซี-14 ขึ้นมาสำหรับคอสเพลย์พร้อมกับชุดเกราะซีเอ็มซีสำหรับผู้ถือปืน
* ปืนซี-14 หนึ่งกระบอกมีราคาอยู่ที่ 175,000 เครดิต กระสุนหนึ่งนัดมีราคาอยู่ที่ 300 เครดิต ฉะนั้นคนหนึ่งคนจะต้องจ่ายเงินจำนวน 9,000 เครดิตต่อการยิงใน 1 วินาที ซึ่งเป็นอัตรายิงของปืน

## อ้างอิง

http://starcraft.wikia.com/wiki/C-14\_rifle